സുധാകരന്റെ അച്ചടക്ക വാളൊന്നും ചെവിക്കൊള്ളാതെ അണികള് മൂന്നാറില് ഡിസിസി പ്രസിഡന്റ് സി.പി.മാത്യുവിന്റെ സ്വീകരണ ചടങ്ങില് കോണ്ഗ്രസുകാരുടെ തമ്മില് തല്ല് നിരവധി പേര്ക്ക് പരിക്കേറ്റു ചേരി തിരിഞ്ഞ് ഏറ്റുമുട്ടിയത് ഡി. കുമാറും എ.ആന്ഡ്രൂസും തമ്മിലുള്ള പ്രശ്നത്തില് മൂന്നാര്: കോണ്ഗ്രസില് അച്ചടക്കമാണ് പ്രധാനമെന്ന് പറഞ്ഞ് പുതിയ കെപിസിസി അധ്യക്ഷന് രംഗത്തുവന്നിട്ടു കുറച്ചേ സമയമായിട്ടുള്ളൂ. എന്നാല്, ഈ അച്ചടക്ക വാളൊന്നും അണികളിലേക്ക് എത്തിയെന്ന സൂചനയില്ല. കെപിസിസി അധ്യക്ഷന് കെ സുധാകരന്റെ വാക്കുകള് അവഗണിച്ചു ഇടുക്കിയില് കോണ്ഗ്രസുകാര് തമ്മില് തല്ലി. പുതുതായി ചുമതലയേറ്റ ഡിസിസി പ്രസിഡന്റിനെ സ്വീകരിക്കാനെത്തിയ നേതാക്കള് തമ്മിലുണ്ടായ തര്ക്കമാണ് കയ്യാങ്കളിയിലും കൂട്ടത്തല്ലിലും കലാശിച്ച്. പ്രദേശത്തെ രണ്ട് നേതാക്കള് കമ്മിലുണ്ടായ തര്ക്കം കൂട്ടത്തല്ലില് എത്തുകയായിരുന്നു. നേതാക്കളടക്കം ഒട്ടേറെ പേര്ക്കു മര്ദനമേറ്റു. വെള്ളിയാഴ്ച രാത്രി ജിഎച്ച് റോഡിലുള്ള ഐഎന്ടിയുസി ഓഫിസിനു മുന്നിലാണ് സംഘര്ഷം. ചുമതലയേറ്റ ശേഷം ആദ്യമായി മൂന്നാറിലെത്തിയ ഡിസിസി പ്രസിഡന്റ് സി.പി.മാത്യുവിന് സ്വീകരണം നല്കാന് തോട്ടം തൊഴിലാളികളടക്കം നൂറുകണക്കിനാളുകള് ഈ സമയം ഓഫിസിനു മുന്നിലുണ്ടായിരുന്നു. കോണ്ഗ്രസ് ബ്ലോക്ക് പ്രസിഡന്റും കഴിഞ്ഞ നിയമസഭാ തിരഞ്ഞെടുപ്പില് യുഡിഎഫ് സ്ഥാനാര്ത്ഥിയുമായിരുന്ന ഡി. കുമാറും മാട്ടുപ്പെട്ടി മണ്ഡലം പ്രസിഡന്റ് എ.ആന്ഡ്രൂസും തമ്മിലുള്ള പ്രശ്നമാണ് കൂട്ടത്തല്ലിലെത്തിയത്. ഇരുവരെയും പിന്തുണയ്ക്കുന്ന പ്രവര്ത്തകര് ചേരി തിരിഞ്ഞ് അടി തുടങ്ങിയതോടെ മൂന്നാര് മറയൂര് പാതയില് ഗതാഗത തടസ്സമുണ്ടായി. മുതിര്ന്ന നേതാക്കള് ഏറെ നേരം ഇടപെട്ടാണ് രംഗം ശാന്തമാക്കിയത്. ഇതിനു ശേഷമാണ് ഡിസിസി പ്രസിഡന്റ് സ്ഥലത്തെത്തിയത്. Stories you may Like